recursal/SuperWikiNEXT-32B huggingface dataset:
**Пушењето во Италија** е забрането на јавни места, вклучувајќи барови, ресторани, дискотеки и канцеларии од 2005 година. Мнозинството Италијанци ја поддржале забраната во моментот од кога таа првпат била спроведена, но немало поддршка и од пушачите и од некои сопственици на барови. На 6 август 5% од сопствениците на барови и ресторани веднаш вовеле и посебни простории за пушење.

Историја
--------

Раното законодавство против пушењето било воведено во Италија кога на 11 ноември 1975 година, законот бр. 584 бил донесен, со кој се забранило пушењето во јавниот превоз и на некои јавни места како што се болниците, кината, театрите, универзитетите, музеите и библиотеките.  Во 1986 година, министерот за здравство Костанте Деган неуспешно се обидел да спроведе забрана за пушењето во баровите и рестораните.

По речиси две децении, сеопфатна забрана за пушење на сите јавни места конечно била воведена од министерот за здравство Џироламо Сирчија на 16 јануари 2003 година, со што Италија стана четврта европска земја која воведе забрана за пушење на сите јавни места. Срцевите удари кај возрасните Италијанци значително се намалија по спроведувањето на забраната за пушење. Намалувањето на срцевите удари се припишува на намалувањето на пасивното пушење. Министерот за здравство Џироламо Сирчија изјави дека пушењето е водечка причина за смрт која може да се спречи во Италија. Забраната предизвикала намалување на потрошувачката на цигари за 8%. Сепак, стапките на спроведување на законот не се униформни во земјата; повисоки во Северна Италија, Тоскана и Сардинија, многу пониски во Јужна Италија, особено во Калабрија (70%) и Кампанија (76%).

Преваленца
----------

Стапката на пушење во Италија помеѓу 2000 и 2020 година е околу 23,7%; нешто повисоко од 21,8% која е на САД. Понатаму, податоците покажуваат општ тренд на намалување од пушењето помеѓу 2000 и 2016 година. Во 2005 година, кога пушењето било забрането на јавни места, стапката била околу 25,6% и паднала на нивото од околу 23,7% што покажува дека законот всушност ги ограничува и ги обесхрабрува граѓаните од пушење.

Понатамошно читање
------------------

* *Фумо: Италијанската љубовна афера со цигарата* од Карл Ипсен, 2016 година, Stanford University Press

Наводи
------

1. 1 2  „Smoking Ban Begins in Italy". Deutsche Welle. October 2005. Посетено на 6 August 2010.
2. 1 2  „Italians fume over cigarette curb". BBC News. 10 January 2005. Посетено на 6 August 2010.
3. ↑  „Ristoranti, ospedali e teatri: quando fumare non era un tabù". *La Repubblica*. 2015-11-11. Посетено на 2020-10-13.
4. ↑  „Italy Details | Tobacco Control Laws". *www.tobaccocontrollaws.org*. Посетено на 2020-10-13.
5. ↑  „Italians fume over cigarette curb". BBC News. 10 January 2005. Посетено на 14 April 2022.
6. ↑  „Heart Attacks Decreased After Public Smoking Ban In Italy". ScienceDaily. 12 February 2008. Посетено на 6 August 2010.
7. ↑  Kahn, Michael (Feb 11, 2008). „Heart attacks drop after Italy's smoking ban: study". Reuters. Посетено на 6 August 2010.
**Ритерхуде** (германски: *Ritterhude*; долногермански: *Hu’e*) — општина во округот Остерхолц, во сојузната покраина Долна Саксонија, Германија. Се наоѓа на реката Хаме, околу 6 километри југозападно од Остерхолц-Шармбек и 13 километри северозападно од Бремен, со кога и непосредно се граничи.

Географија
----------

### Местоположба

Општинското подрачје опфаќа мочурлив терен околу реките Хаме и Виме.

### Општински единици

Денешната општина Ритерхуде се состои од некогашните самостојни општини: во заградите бројот на жители во 2013

* Илпол (2.387 жители)
* Лезумстотел (759 жители)
* Платјенвербе (2.326 жители)
* Ритерхуде (8.394 жители)
* Штендорф (556 жители)
* Вершенреге (397 жители)

### Соседни општини

Ритерхуде се граничи на север со градот Остерхолц-Шармбек, на исток со Лилиентал, на југ со градот Бремен и на запад и северозапад со Шваневеде.

Историја
--------

Првпат е споменат во 1182 година во документ на манастирот од Остерхолц. Куќата „фон дер Худе" е спомната првпат во документ од 1185 година. Замокот „Худа" бил користен во 1309 година за да го штити речниот премин на Хаме. Бројот на жители се зголемил од 52 семејства во 1568 година на 89 во 1710 година. Во 1757 година, замокот и мостот биле уништени во Седумгодишната војна.

Ритерхуде припаѓал на Архиепископијата Бремен. Во 1648 година, Архиепископијата станала Војводство Бремен, кое првин било владеено во личен сојуз од Швеѓаните, а од 1715 година натаму од хановерската династија. Во 1823 година, Војводството било укинато и неговата територија станала дел од областа Штаде.

Сообраќај
---------

Железничката станица Ритерхуде е поврзана со С-железницата на Германските железници.

Галерија
--------

* ДамгутДамгут
* РистурнхалеРистурнхале
* Црквата во РитерхудеЦрквата во Ритерхуде
* Железничката станицаЖелезничката станица

Наводи
------

1. ↑   „Населеност на окрузите, општините и месните заедници во Долна Саксонија на 31 декември 2020". *Служба за статистика и комуникациска технологија на Долна Саксонија*. јули 2021. (германски)

Надворешни врски
----------------

* Ритерхуде на Ризницата ?

|  |  |  |  |  |
| --- | --- | --- | --- | --- |
| 

| * п
* р
* у
Градови и општини во округот Остерхолц |
| --- |
|  |
| 
* Аксштет
* Ворпсведе
* Грасберг
* Либерштет
* Лилиентал
* **Остерхолц-Шармбек**
* Ритерхуде
* Фолерзоде
* Хамберген
* Холсте
* Шваневеде

 | ГрбГрб |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 149589101
* LCCN: n89146852
* GND: 4050160-7

 |

 |
**Ристо Миланов Лазаревски** ( 1916
 во Скопје —  1944
 во Косово и Метохија) — македонски партизан, борец за слобода на Македонија и учесник во НОВ.

Животопис
---------

Завршил основно и средно училиште, а потоа работел како службеник. Непосредно по ослободувањето на Скопје, стапил во борбените редови на Дванаесеттата македонска ударна бригада. Бил борец на првата чета од првиот баталјон. Бригадата тргнала во борбен поход против албанските фашисти, кои биле концентрирани во Ѓорче Петров со намера повторно да извршат напад на Скопје. По еднодневна борба, балистите биле разбиени и протерани во правецот на Тетово. Заедно со бригадата го продолжил гонењето на балистичките банди во Косово, со цел да бидат дефинитивно ликвидирани. Во една таква борба загинал кон крајот на 1944 година.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 208. На `|first=` му недостасува `|last=` (help)
Глетка од градината во Пшчинскиот замок
**Пшчински замок** (полски: *Zamek w Pszczynie*) — замок во градот Пшчина во југозападна Полска. Изграден е како замок најдоцна во 13. век во готски стил, а бил обновен во ренесансен стил во 17. век. Во текот на 18. и 19. век, надворешноста на замокот била делумно изменета во барокно-класичен стил. Класицистичката модернизација го преобразила комплексот во она што вообичаено се опишува како палата.

Историја
--------

Во минатото, замокот бил престолнина на шлески и полски пјастички благородници, членови на семејството Промниц (од средината на 16. до средината на 18. век), а подоцна и на семејството фон Плес. Замокот е во државна сопственост од 1936 година по смртта на последниот плески принц Ханс Хајнрих XV. Во 1946 година, тој бил претворен во музеј и како таков опстојува и денес.

Во 2009 година, замокот бил изгласан како еден од „седумте архитектонски чуда на шлеско војводство" од страна на шлеските власти и често се опишува како еден од најубавите замоци во Полска.

Користена литература
--------------------

* Mateusz Mayer: Ein Château für den schlesischen Fürsten. Zur französischen Umgestaltung von Schloss Pless in den Jahren 1870-1876. W: *Jahrbuch des Bundesinstituts für Kultur und Geschichte der Deutschen im östlichen Europa*, vol. 21 (Oldenburg 2013), 215-242.
**Портрет** - расказ на рускиот писател Николај Гогољ. Расказот, кој е дел од познатиот циклус „Петроградски раскази", првобитно бил објавен во третата збирка на Гогољ, „Арабески" од 1835 година.

Содржина
--------

Младиот сликар Чартков купува една слика во продавницата за уметнички предмети и неочекувано, во рамката наоѓа куп златници. Тогаш, во него се раѓа желбата за лесен и удобен живот и така започнува неговата пропаст. Наспроти советите од неговиот професор, Чартков станува помоден сликар и изработува портрети на богатите дами и господа, со што стекнува големо богатство кое му станува единствената цел во животот. На тој начин, тој потполно ја занемарува вистинската уметност и се претвора во обичен занаетчија кој работи за пари. Воден од љубовта кон парите, тој станува скржавец, а потоа почнува да им завидува на уметниците, па дури и да ги мрази. Поради тоа, своето огромно богатство го употребува за купување стари уметнички дела, кои потоа ги уништува.

Осврт кон расказот
------------------

Во расказот „Портрет" е обработен проблемот на парите. Во основата на расказот се наоѓа романтичарскиот мотив за демонот кој со помош на златото ја купува душата на смртниот човек. Романтизмот и симболиката се особено нагласени во вториот дел од расказот, поради што тогашната напредна книжевна критика му забележувала на Гогољ. Сепак, „Портрет" е силно уметничко дело во кое реалистично се дадени многу типични црти на капиталистичкото општество.

Наводи
------

1. ↑  Радован Лалић, „Предговор" во: Николај Васиљевич Гогољ, *Мртве душе (поема)*. Београд: Просвета, 1966, стр. XXXIII.
2. ↑  Радован Лалић, „Предговор" во: Николај Васиљевич Гогољ, *Мртве душе (поема)*. Београд: Просвета, 1966, стр. XXXIII.
Минимуг од претпријатието Муг (околу 1970)
Бранов облик генериран од синтисајзер
**Синтисајзер** – електронски музички инструмент којшто генерира звучни сигнали. Синтисајзерите генерираат звуци преку методите субтрактивна синтеза, адитивна синтеза и честотно модулирана синтеза. Овие звуци може да бидат обликувани и модулирани од разни компоненти како филтри, звучна анвелопа и нискофреквенциски осцилатори. Вообичаено на синтисајзерите се свири преку клавијатура или се контролира со секвенцери, софтвер или други инструменти, често преку МИДИ.

Инструменти слични на синтисајзерот се појавиле во САД во средината на 20 век со инструменти како RCA Mark II, кој се управувал со перфорирани картички и се состоел од стотици електронски цевки. Муг синтисајзерот којшто го развил Роберт Муг, првпат продаден во 1964 година, се смета за зачетник на концептите со аналогна синтеза, како напонски контролирани осцилатори, анвелопи, генератори на шум, филтри и секвенцери. Во 1970 година, поевтиниот и помал Минимуг, ги стандардизирал синтисајзерите како самостојни инструменти со вградена клавијатура, споредено со претходните модуларни синтисајзери. Првиот синтисајзер кој влегол во масовно производство, Јамаха DX7, бил лансиран на пазарот во 1983 година, популаризарајќи ја дигиталната синтеза. Софтверските синтисајзери денес може да бидат сместени на еден микрочип во кој било електронски уред.

Првично синтисајзерите биле сметани за авангарда, ценети од психоделичните и контракултурните сцени, но со мал комерцијален потенцијал. Свичид он Бах (Switched-On Bach, 1968), албум бестселер на Бахови композиции аранжирани за синтисајзер од Венди Карлос, ги направи синтисајзерите да бидат во тренд. Ги прифатиле поп и рок групите во 1960-тите и 1970-тите, а нашироко се користеле во рокот од 1980-тите. Семплирањето (искористување на веќе снимени примероци), воведено со Ферлајтовиот синтисајзер во 1979 година, влијаел на сите жанрови музика и имал големо влијание на развојот на електронската и хип-хоп музиката. Денес, синтисајзерот се користи во скоро сите жанрови музика и се смета еден од најбитните инструменти во музичката индустрија. Според *Факт* во 2016 година, „Синтисајзерот е толку битен, и сеприсутен во денешната модерна музика како човечкиот глас."

Наводи
------

1. ↑  „синтисајзер" — Дигитален речник на македонскиот јазик
2. ↑  „The 14 most important synths in electronic music history – and the musicians who use them". *FACT Magazine: Music News, New Music.* (англиски). 2016-09-15. Посетено на 2018-10-19.
**Олга Холц** (руски: *Ольга Гольц*; родена на 19 август 1973

) е руска математичарка, специјализирана за бројчена анализа. Таа ја добила Софија Ковалевскаја наградата во 2006 година и наградата на Европското математичко друштво (2008). Од 2008 година, таа е членка на Младинската Академија (Junge Akademie) на Германија.

Живот
-----

Раниот математички развој на Холц во голема мера се должел на нејзините родители, кои биле програмери. На возраст од 15 години, таа била избрана во средно училиште специјализирано за математика, на кое таа завршила две години подоцна. Холт го посетувала Јужниот Уралски државен универзитет во Чељабинск (1995) и универзитетот во Висконсин-Медисон (2000), престојувајќи во вториот до 2002 година, на постдокторска позиција за истражување, откако докторирала. Потоа таа поминала 1,5 година во Германија, со Хамболт истражувачка стипендија на Институтот за математика на Техничкиот Берлински универзитет, пред да се врати во САД во 2004 година, каде што станала мори асистент професор на одделот за математика на Калифорнискиот универзитет, Беркли од 2004 до 2007 година.

По освојувањето на наградата Софија Ковалевскаја од 1.000.000 евра во 2006 година, Холц создала своја истражувачка група на Техничкиот Берлински универзитет, каде станала професор по применета математика, истовремено работејќи како соработник, а потоа и редовен професор по математика на Калифорнискиот универзитет, Беркли. Оттогаш, Холц освоила дополнителни почести. Европското математичко друштво и ја доделило својата награда за 2008 година, а Европскиот Истражувачки Совет и го доделил нивниот Почетен Грант во висина од 880.000 евра, во август 2010 година. Во 2015 година била избрана за член на Американското математичко друштво "за придонеси во бројчената линеарна алгебра, бројчена анализа, апроксимативната теорија, теоретската компјутерска наука и алгебра".

Холц, која сметала на кариера во музиката пред да се одлучи за математиката, настапила со Берлинскиот филхармониски хор и практикувала танцување во сала за танцување.

Наводи
------

1. ↑  „Alexander von Humboldt-Foundation - SKP Award Winners 2006". *humboldt-foundation.de*. Архивирано од изворникот на 2019-06-17. Посетено на 14 December 2014.
2. ↑  Die Junge Akademie. „Die Junge Akademie: Home". *diejungeakademie.de*. Архивирано од изворникот на 2016-12-06. Посетено на 14 December 2014.
3. 1 2  „Olga Holtz". Berlin Sciences: The Science Portal of Berlin. Архивирано од изворникот на 2012-03-17. Посетено на 18 January 2011.
4. ↑  *2016 Class of the Fellows of the AMS*, American Mathematical Society, Посетено на 2015-11-16.
5. ↑  Janositz, Paul. „The Sound of Mathematics". Humboldt-Foundation. Архивирано од изворникот на 2020-02-16. Посетено на 18 January 2011.

Надворешни врски
----------------

* Homepage at University of California, Berkeley
* Homepage at TU Berlin
* Holtz entry in the Mathematics Genealogy Project

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 304293475
* GND: 103699046X
* MGP: 49270

 |

 |
**Синхронизациски мрежи**, исто така, често познати и како "мрежи на комбинација динамички системи". И двете од овие мрежи се однесуваат на поврзување на осцилатори, каде осцилаторите се јазли кои емитираат сигнал со нешто редовна (можеби променлива) честота, и исто така се во состојба да примат сигнал.

Особено интересна е фаза на транзиција, каде што целата мрежа (или многу голем процент) на осцилатори започнува да пулсира на иста честота, позната како синхронизација.

Синхронизација на мрежа, тогаш станува подлога преку синхронизација на овие осцилаторски патувања.

Бидејќи не постои централна власт за организирање јазли, ова е еден вид на само организирање на систем.

Наводи
------

1. ↑  Steven H. Strogatz (March 2001). "Exploring complex networks". Nature 410 (6825).
**Порто Ково** (португалски: *Porto Covo*) е еден од двете фрегесии (подрачја) во општината Синеш, Португалија. Порто Ково е познато место во Португалија по своите плажи, 160 км јужно од Лисабон.

Географија
----------

Порто Ково зафаќа површина од 48,73 км², и брои 1.116 жители (попис 2001). Густината на населението изнесува 22,9 жит/км².

Историја
--------

Фрегесијата Порто Ково е создадена на 31 декември, 1984 со разложувањето на тогашната фрегесија Синеш. На ова подрачје му припаѓа и островот Песегеиро.

Поврзано
--------

* Синеш
* Список на фрегесии во Португалија

Галерија
--------

* Големата плажа на Порто Ково (1984)Големата плажа на Порто Ково (1984)
* Типична куќа на плоштадот во Порто КовоТипична куќа на плоштадот во Порто Ково

|  |  |
| --- | --- |
| Ризница | „Порто Ково" на Ризницата ? |


|  |  |
| --- | --- |
|  | *Оваа статија за место во Португалија е никулец. Можете да помогнете со тоа што ќе ја проширите.* |
Единична кружница со тригонометриски функции.
**Синус версус** - тригонометриската функција {\displaystyle y=\operatorname {versin} x=1-\cos x,} на сликата десно.

Функцијата се нарекува и *версинус*. Овие имиња денес многу ретко се користат. Графиконот на версинусот е косинусоида транслирана за еден погоре. Дефинирана е насекаде. Нулите се во точките {\displaystyle \left(2k\pi ,0\right),} на други места е позитивна, основниот период е 2 π, минимумите се во нулите, а максимумите во {\displaystyle \left((2k+1)\pi ,2\right).}

Синус, косинус и версинус на аголот *θ* во единична кружница со средиште во *O*.
Синусот версус на аголот алфа е односот {\displaystyle {\frac {\overline {AB}}{\overline {OC}}}}, на сликата (2) лево, каде што Б е проекција на темето на подвижниот полупречник-вектор на апсцисата. Со замена на должините од сликата, се добива дека синусот версус на аголот алфа 1 - cos α .

Поимот синус версус бил воведен во 17 век и денес скоро воопшто не се користи. Рускиот математичар Пафнутиј Чебишов сметал дека синусот версус ќе игра важна улога во математиката.

Латински : *sinus* - испакнатост, надуеност; *versus* - (пре) свртен; *sinvers* - (пре) свртен синус.

Наводи
------

1. ↑
**Под Липа** (**Подлипа**) — пештера која се наоѓа на Гласиначката Висорамнина, во Кадиќа Брдо, село Кнежина, Општина Соколац, Република Српска, БиХ. Утврден назив за пештерата меѓу мештаните е Подлипа. Прво систематско археолошко истражување на наоѓалиштето на Кадиќа Брдо, извршено е во 1991 година под водство на археологот Зилка Кујунџиќ-Вејзлагиќ од Националниот музеј во Сараево. Во сите сонди откриен е богат археолошки материјал, камени алатки и орудија односно артефакти кои се датирани во долен, среден и горен палеолит. Во две сонди пред пештерата, пронајдени се остатоци од пештерска мечка (Ursus spelaeus). Палеолитските ловци-собирачи во пештерата Под Липа оставиле врежани знаци во камен кои ја претставуваат палеолитската уметност. Овие врежани знаци се единствено пано со пештерска уметност од палеолитот во источна Република Српска. Пештерата ја населувал прачовекот во текот на подолг временски период, а оваа наоѓалиште е од најголемо значење за цела југоисточна Европа. На наоѓалиштето Под Липа пронајдени се остатоци од неандерталец стари околу 40.000 години. Оваа пештера е под заштита на Заводот за заштита на културно историското и природно наследство на Република Српска, и спаѓа во природно богатство од I категорија.

Лежиште
-------

Геолошката градба на поширокото подрачје на пештерата припаѓа на структурно-фацијалната единица на Централно офиолитската зона, покрај мезозојски карбонатни маси во пештерата се застапени и седименти на квартарна старост. Најстари евидентирани седименти на пештерата припаѓаат на среден и горен тријас. Во пештерата се присутни темносиви, сиви, жолтеникави и розови бои на варовник. Квартарните творби во околината на оваа пештера претставуваат езерски и речни седименти на тераси и алувијални наноси од мала можност. Материјалот на езерските седименти е разновиден.

Нови истражувања
----------------

Нови истражувања на пештерата Под Липа извршени се во 2015 година под водство на проф. др Душан Михајловиќ од Филозофскиот факултет при Универзитетот во Белград.

Поврзано
--------

* Пештери во Република Српска
* Републички завод за заштита на културно историско и природно наследство на Република Српска

Надворешни врски
----------------

* Завод за заштиту културно историјског и природног насљеђа Републике Српске: Пећина под липом
* Завод за заштиту културно историјског и природног насљеђа Републике Српске
Дизајнот на корицата
 ***Од CABARET до OZ*** е книга од македонскиот блогер Рибаро, издадена во едицијата „Блог-записи". Едицијата е составена од 14 книги на независни автори - блогери на издавачката куќа „Аквариус пет".

Вистинско име на авторот е Јане Ѓорѓиоски, стопанственик во транзиција, кој живее и работи во Прилеп. Видено низ постмодернистичка призма, книгава може да ја сметаме за структурно разграден роман или новела, а интензитетот на приказните се зголемува прогресивно низ целата книга.

> 
> *„Од карши нас, на највидната маса во кафаната, седеше еден пицикато дотеран млад господин со лептир машна, шешир и бастун. Нè погледна, се насмеа под мустаќ и со очите го повика меанџијата.*
> Меанџијата почека да ја напушти господинот меаната, и ни се обрати:  
> 
> - Од денес оваа маса секогаш ќе биде резервирана за вас.  
> 
> Останавме подзинати, а меанџијата ни го разбра прашањето:
> - Господинот што пред малку замина се погрижи за сè.  
> 
> - Кој е човеков?  
> 
> - Тој се вика Петре Прличко, и е глумец.  
> 
> ... Има луѓе, помислив."
> 
> 
> 

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |

Наводи
------

1. ↑  Метаморфозис, фондација за одржливи информатички решенија - 14 македонски блогера промовираа печатени книги, 28 март 2008. *[Страницата е посетена на 17 јули 2008]*
2. ↑  Од CABARET до OZ, Скопје:2008 ISBN 978-608-4502-06-7

  


|  |
| --- |
| **Книги од изданието Блог-записи** |
| *Археолошки дневник*  • 
*Мртвите херои на нашата иднина*  • 
*No friends no family*  • 
*Авгански дневници*  • 
*Последниот македонски хакер*  • 
*Патот на душите*  • 
*Светлата страна на готиката*  • 
*Мисли на празно срце*  • 
*Пуфлините коцкички*  • 
*Не е сѐ како што изгледа*  • 
*Од CABARET до OZ*  • 
*Анти-блог за Филип Петровски*  • 
*Мајмунска стапица*  • 
*Кога нема ништо*  • 
Кутијава: * преглед
* разговор
* уреди
 |

* Блогот на Рибаро Архивирано на 5 мај 2008 г. - блог од кој се вклучени постовите во книгата
**Сиви лисици** (латински: *Urocyon*) е род од фамилијата кучиња. Родот вклучува два модерни вида:

* *Urocyon cinereoargenteus* (сива лисица), кој живее во Северна, Централна и дел од Јужна Америка;
* *Urocyon littoralis* (островска лисица), ендемич за Каналските Острови во близина на брегот на Калифорнија.

Во еволутивен поглед, островските лисице се одвоиле од сивите лисици за време на последното ледено доба. Островските лисици се многу помали од нивните предци. Нивната големина е како големината на домашна мачка.

Етимологија: грчки: *ουρά* — „опашка", грчки: *κύων* — „куче".

Однесување
----------

Urocyon многу вешто се искачуваат по дрва, што е невообичаено за членовите на фамилијата Canidae. Исхраната се состои од различни ’рбетници, инсекти и растителен материјал. Urocyon конзумираат повеќе зеленчук од сите Vulpini, чијашто исхрана се состои главно од овошје и семиња на растенија во одредени места во одредени сезони.

Надворешни врски
----------------

* *Ronald M. Nowak* Walker's carnivores of the world – JHU Press, 2005
**Погон** — повеќе значен израз кој генерално се употребува во однос на силата на придвижување и производството, односно движење, работа, употреба. Едното значење на зборот е погон е сила што движи нешто, извор на сила. Исто така со поимот погон се означува и дел од фабрика, од производствено претпријатие што се занимава со некој вид од процесот на производството.

Галерија
--------

* Влез во индустриски погон во металургиската индустријаВлез во индустриски погон во металургиската индустрија
* Објект на индустриски погон во металургиската индустријаОбјект на индустриски погон во металургиската индустрија
* Внатрешност на индустриски производствен погонВнатрешност на индустриски производствен погон
* Индустриски производствен погон во металопреработувачката индустријаИндустриски производствен погон во металопреработувачката индустрија
* Индустриски производствен погон во металопреработувачката индустријаИндустриски производствен погон во металопреработувачката индустрија
**„Сивиот ут"** (англиски: *Grey Owl*) – филм на режисерот Ричард Атенборо (Richard Attenborough) од 1999 година, снимен по сценариото (засновано врз биографски податоци) на Вилијам Николсон (William Nicholson). Главните улоги ги играат: Пирс Броснан (Pierce Brosnan) и Ани Галипо (Annie Galipeau). Филмот е визуелно впечатлив, зашто е снимен на автентични локации во северна Канада. Исто така, тој се истакнува и со одличната камера и костимографија, како и со оригиналната музика на Џорџ Фентон (George Fenton).

Синопсис
--------

Арчи, наречен Сивиот ут, е Индијанец со бела кожа и со сини очи. Тој тврди дека татко му бил Шкот, а мајка му припадничка на племето Апачи и дека израснал во едно индијанско племе во Канада. Тој живее во шумата како трапер, но има дарба за пишување, па користејќи го името Сивиот ут пишува статии за весниците во кои се залага за зачувување на шумите од уништувањето и од „човечката контрола". Иако живее на почетокот на 20 век, тој веќе воочува дека градовите се полни со бучава и смрдеа, далеку од животот со природата. Во шумата му се придружува една девојка, родена во племето Мохавк, но израсната в град и навикната на животот на белците. Иако не му е по волја, Сивиот ут ја прифаќа, ама наскоро се вљубува во неа и под нејзино влијание престанува да лови дабари. По некое време, тој објавува книга, станува познат и држи впечатливи и влијателни говори на јавни собири. Сепак, по бројните настапи по градовите, Сивиот ут се враќа во дивината, но заболува од воспаление на белите дробови и ненадејно умира во април, 1939 година.

Наводи
------





1. ↑  Siva sova, britansko-kanadski film (пристапено на 14.5.2022)
**Огњанка Поповска-Станковиќ** (р. 1926 во Куманово) — македонски биолог и истражувач од областа на лимнологијата и потамологијата.

Животопис
---------

Родена е во 1926 година во Куманово. Основното образование го завршила во родното место, а додека пак гимназиско образование завршила во Скопје. Се запишала на Филозофскиот факултет (група биологија) и студиите ги завршила во 1952 година.

Станковиќ работела како наставник односно професор по биологија во периодот 1950-1953 година. Во 1960 година го стекнува звањето виш стручен соработник и е вработена во Заводот за рибарство во Скопје. Докторската дисертација ја одбранила во 1965 година, а додека пак во 1971 година е избрана во виш научен соработник, а во 1977 во виш научен советник.

Од 1977 до 1983 година е директорка на Природонаучниот музеј во Скопје, а потоа заминува во пензија.

Објавила педесетина научни трудови од областа на лимнологијата и потамологијата.

Наводи
------

1. ↑  Ристовски, Блаже, уред. (2009). „*Поповска-Шаревска*". *Македонска енциклопедија*. , книга II (М-Ш). Скопје: МАНУ. стр. 1191. Text "series
" ignored (help)
**Погледот на Паралакс** (англиски: *The Parallax View*) - американски филм од 1974 година, во режија на Алан Ј. Пакула. Главните улоги ги играат: Ворен Бити, Хјум Кронин, Паула Прентис, Вилијам Даниелс, Кели Тордсен, Бил Џојс, Џим Дејвис, итн.

Содржина
--------

Новинарот Џо Фреди (го игра Бити) и неговата поранешна сопруга Ли Картер (ја игра Прентис), која исто така е новинарка, се меѓу сведоците на сенаторот Чарлс Керол (го игра Џојс). Државната комисија која го испитува случајот носи заклучок дека убиецот, кој смртно настрадал по атентатот, самостојно го извршил убиството и дека не постои никаква завера. Три години подоцна, Ли го посетува Џо, тврдејќи дека некој сака да ја убие, но Џо не ја сфаќа сериозно, знаејќи ги нејзината психоза и претходните обиди за самоубиство. Меѓутоа, откако Ли му кажува дека четворица сведоци на убиството на сенаторот веќе се мртви, тој почнува да ѝ верува. Набргу, Ли е пронајдена мртва, со официјално објаснување дека се предозирала, и тогаш Џо решава самостојно да ја открие заверата. Најпрвин, тој оди во едно мало место за да открие нешто повеќе за смртта на еден од сведоците на убиството на сенаторот, но тамошниот шериф се обидува да го убие. Сепак, Џо успева да се спаси, а во борбата за својот живот погинува шерифот. Притоа, кај шерифот пронаоѓа документи за фирмата „Паралакс".

Потоа, Џо доаѓа во контакт со еден сведок (го игра Даниелс) на убиството и таму здогледува фотографија на убиецот на сенаторот. Тогаш, бродот на сведокот експлодира и сите мислат дека и Џо е меѓу погинатите. Истовремено, тој се пријавува на тестовите што ги спроведува „Паралакс", претставувајќи се како нестабилна и агресивна личност, и оттаму добива потврда дека е избран за една работа. Во зградата на „Паралакс", Џо го здогледува убиецот од фотографијата, го следи и открива дека тој подметнува бомба во авионот во кој патува еден сенатор. Сепак, џо го предупредува екипажот и авионот се враќа назад во аеродромот, каде што експлодира веднаш откако се истовараат патниците. Набргу, шефот на весникот (го игра Кронин) каде работи Џо е убиен. Џо го следи убиецот на „Паралакс" до местото каде се одржува пробата за политичкиот митинг на сенаторот Хамонд (го игра Дејвис). Таму, сенаторот е убиен со снајпер, а Џо е наместен како извршител на убиството. Кога тој се обидува да побегне од местото, го убива еден убиец на „Паралакс". И за тој случај е формирана посебна државна комисија, која прогласува дека Џо е убиецот на сенаторот Хамонд, дека делувал самостојно и дека нема никаква завера.

Наводи
------

1. ↑  HRT (пристапено на 11.2.2018)
Грофицата **Сидонија Рубидо Ердоди** (1819–1884) била првата хрватска оперска примадона и важен член на илирското движење .

Животот
-------

Сидонија Рубидо Ердоди е родена на 2 февруари 1819 година во мал замок на имотот Развор, во близина на местото наречено Свети Петар, над врвот на Света Гора (Света Гора) со капелата на Пресвета Богородица од Ерусалим. Во тоа време во Загреб немало породилиште, но нејзиното име било запишано во матичната книга на родените во парохијата Свети Марко. Семејството Рубидо од Мадрид потекнува од Кастилја, каде што биле облагородени во 12 век. Хрватскиот огранок на тоа семејство дошол во Хрватска во првата половина на 19 век.

Сидонија започнала основно училиште во Горња Риека иницирајќи изградба на ново училиште. Денеска основното училиште во Горња Риека го носи нејзиното име.

Сидонија Рубидо одговори на идеалите на илирското движење со својата младост, со вековите на нејзиното наследство и со своето извонредно музичко образование. Таа многу вежбала за да ја изведе насловната улога во операта *Љубов и злоба* *од* Ватрослав Лисински, која имаше премиера на 28 март 1846 година.

Легенда
-------

Во 1858 година, според легендата, таа била првата што ја пеела хрватската химна од нејзиниот замок во Горња Риека, Загорје. Но, нема историски докази за потврда на легендата.

Наводи
------

1. 1 2  „Sidonija Rubido Erdödy - križevci.hr". Архивирано од изворникот на 2011-07-20. Посетено на 2023-04-26.
2. ↑  „Osnovna škola Sidonije Rubido-Erdödy Gornja Rijeka" (хрватски). Архивирано од изворникот на 2011-07-21. Посетено на 2023-04-26.

Надворешни врски
----------------

* Сидонија Рубидо (на хрватски)
**Од вратот надолу** — македонска хард рок музичка група, која била активна од 2008 до 2011 година. Групата се состоела од бас, тапани и вокали, или поточно Марко Ковачевиќ на тапани и Горан Петровски на гитара.

Години на активност: 2008 - 2011 година
---------------------------------------

Кон крајот на 2008 година била формирана музичката група именувана како **Од вратот надолу**. Во текот на своето постоње, групата го издала албумот *Жива*, со осум теми (текстови на македонски јазик), излеани во осумнаесет минути на интензивна хардкор-метал-слаџ музика, која во себе носи софистициран рокенрол израз. Албумот, покрај тоа што бил издаден во стандарден це-де формат, достапен е и на винил (едностран), во стандардна црна, но и во ограничено издание на проѕирна верзија. Како издавачи на изданието се јавуваат македонските „Insulin Addicted" и „Fuck Yoga Records", и англиската „SuperFi Records".

Концерти и промоција
--------------------

Некои од ретките концерти се:

* настапот во живо на Канал 103 во емисијата „Ако никој не свири" на 18 јануари 2009 година,
* загревање пред настап на групите „Grid" и „Dezinfekce" во Скопје на 16 септември 2009 година,
* настап на роденденот на интернет-магазинот „Plagij.at Turns 5" во клубот „Кастро" на 1 октомври 2010 година,
* кратка турнеја низ Грција во март 2011 година.

Скопската промоција на албумот групата ја организирала во МКЦ на 21 јануари 2011 година, со групата Потоп како гости на концертот. 

Во 2011 година, после турнејата во Грција, групата престанала да постои. Марко Ковачевиќ денес е активен член на групата Стагнатор.

Наводи
------

1. ↑  Филиповски, Тошо (2018 година). *Македонска рок енциклопедија (1963 - 2018)*. Скопје: Корпус Деликти Рекордс, Тошо Филиповски. стр. 245. ISBN 978-608-66200-0-4. Проверете ги датумските вредности во: `|year=` (help)
Дизајн на корицата
***Пуфлините коцкички*** е книга од македонската блогерка Крофна, издадена во едицијата „Блог-записи". Едицијата е составена од 14 книги на независни автори - блогери на издавачката куќа „Аквариус пет".

Вистинското име на авторот е Нина Апостоловска, родена 1983 година. Расказите во книгата сите заедно прават една мозаична приказна за модерното живеење на една скопска девојка.

> 
> *„Одамна јас не се внесувам. Се внесував на погрешни места. Кај луѓе што не ме интересира што сакаат од себе, ама знам дека не знаеле што сакаат од мене... Тогаш се чувствував среќна и посакувана со тоа што ќе ми се јавеа, мислејќи дека мислат на мене.*
> Сега би била среќна ако најдам некој... чиј сурат би бил доволно пристоен да го гледам секое сабајле до мене во кревет, и за кој ќе ми биде сеедно ако ме остави."
> 
> 
> 

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |

Наводи
------

1. ↑  Метаморфозис, фондација за одржливи информатички решенија - 14 македонски блогери промовираа печатени книги, 28 март 2008. *[Страницата е посетена на 17 јули 2008]*
2. ↑  Пуфлините коцкички, Скопје:2008; ISBN 978-608-4502-05-0

  


|  |
| --- |
| **Книги од изданието Блог-записи** |
| *Археолошки дневник*  • 
*Мртвите херои на нашата иднина*  • 
*No friends no family*  • 
*Авгански дневници*  • 
*Последниот македонски хакер*  • 
*Патот на душите*  • 
*Светлата страна на готиката*  • 
*Мисли на празно срце*  • 
*Пуфлините коцкички*  • 
*Не е сѐ како што изгледа*  • 
*Од CABARET до OZ*  • 
*Анти-блог за Филип Петровски*  • 
*Мајмунска стапица*  • 
*Кога нема ништо*  • 
Кутијава: * преглед
* разговор
* уреди
 |

* Блогот на Крофна Архивирано на 6 април 2008 г. - блог од кој се вклучени постовите во книгата
Гуру Нанак го открил Сикизмот.
**Сикизмот** се темели на вербата во еден бог и на циклусот на повторно раѓање. Бог е вечниот гуру, кој им дава вдахновение на сите верски учители.

Симболот на Сикизмот е канда односно цртеж на оружје.

Основата на Сикизмот се гледа во три погледа:

*- Бог се наоѓа во сите предмети*

- *Сите луѓе ќе бидат повторно родени*

- *Сите луѓе се еднакви во очите на Бог*

Потекло
-------

Сикизмот настанал во Пенџаб, во северна Индија и Пакистан околу 1500 години п.н.е. Денеска сикизмот е проширен во Велика Британија и Северна Америка. Сиките веруваат дека Бог е во секого. Гуруто Нанак ја истакнувал важноста на медитацијата за јакнење на чувството на божјата присутност во поединецот. Сиките во медитација често употребуваат бројаници.
Сикизам доаѓа од зборот Сикх што значи „ученик".

Основач
-------

Основач на сикизмот е Гуру Нанак. Тој е роден 1469 година во Пенџаб. Како триесетгодишник се свртел кон религијата и го основал сикизмот. По ова, го наследиле и уште девет гуруи.

Празници
--------

**Баисаки** - *Нова година и создавање на Калсата*

**Дивали** -  *Ослободување на гуруто Харгобинд, шестиот гуру од затвор*

**Гуру Нанак** - *Раѓање на основачот*

Пет К
-----

**Кеш** - *непотстрижена коса која мажот ја носи под турбанот*

**Кара** - *метална белезица*

**Канга** - чешел

**Кирпан** - *нож*

**Кача** - *кратки панталони кои се носат под фустанот*

|  |  |
| --- | --- |
| Stub icon | *Оваа статија од областа на религијата е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85122435
* GND: 4181283-9
* BNF: cb11963355x (податоци)
* NDL: 00570974
* NKC: ph116141

 |

 |
**Сатупаитеја** (самоански: *Satupaʻitea*) е округ во Самоа.

Географија
----------

Округот се наоѓа на островот Саваи. Географски и административно, округот е поделен на два дела, кои се одделени од округот Палауили. Бидејќи окрузите во Самоа се создадени на традиционалните клански области, овој округ ја опфаќа и традиционалната област Салега, која брои 3461 жител.

Во северниот дел од округот има 4 села: Моасула, Питону, Сатуфија и Ваега. Вкупното население на овој дел од округот е 1799 според пописот од 2006 година.

Кланскиот поглавица на Сатупаитеја е *Тонумаипеја*.

Наводи
------

1. ↑  „Samoa Territorial Constituencies Act 1963". *Pacific Islands Legal Information Institute*. Архивирано од изворникот на 5 June 2011. Посетено на 15 December 2009.
2. ↑  „Population and Housing Census Report 2006" (PDF). *Samoa Bureau of Statistics*. July 2008. Архивирано од изворникот (PDF) на 21 July 2011. Посетено на 16 December 2009.

Поврзано
--------

* Саваи
* Окрузи во Самоа

|  |  |  |  |  |
| --- | --- | --- | --- | --- |
| 

| * п
* р
* у
Окрузи во Самоа |
| --- |
|  |
| 
* Аига-и-ле-Таи
* Ана
* Атуа
* Ваисигано
* Ва-о-Фоноти
* Гагаемауга
* Гагаифомауга
* Палаули
* Сатупаитеја
* Туамасага
* Фасалелеага

 | Знаме на Самоа |

 |

Координати: 13°38′S 172°38′W﻿ / ﻿13.633° ЈГШ; 172.633° ЗГД﻿ / -13.633; -172.633
**Дворец Свети Јаков** (англиски: *St. James’s Palace*) — кралски дворец во Лондон, во близина на истоиениот парк. Изграден е во времето на кралот Хенри VIII, на нестото на поранешна болница. Таа била втора официјална резиденција на Хенри VIII Овде починала ќерката ка Хенри, Марија I, каде денеска се наоѓаат и нејзините останки.

До 1698 година, британските монарси живееле во Вајтхолска палата. Но кога во 1698 година тој бил уништен од пожар, дворецот посветен на Свети Јаков започнал да добива поголемо значење, односно овој објект станал официјална резиденција на кралевите. По големиот пожар од 1809 година, кралот се префрлил во Кензингтонскиот дворец. По качувањето ѝ на престолот на кралица Викторија, таа за своија официјална резиденција ја избрала Бакингемската палата, а овој дворец му бил предостапен на принцот на Велс.

Наводи
------

1. ↑  The uncertainty as to which James was intended is expressed in the *Survey of London* ascription British-History.ac.uk Архивирано на 21 октомври 2014 г. Edward Walford, 'St Henk's Palace', *Old and New London* Vol. 4 (1878:100-122. Date accessed: 22 February 2008.) of the hospital's dedication to "St. James the Less, Bishop of Jerusalem"; bishop of Jerusalem was a title of James the Just, brother of Jesus.
2. ↑  „History of St. James's Palace". The Official Website of the British Monarchy. August 2008.
3. ↑  „Ambassadors' credentials". The Official Website of the British Monarchy. August 2009.

Координати: 51°30′17″N 0°08′15″W﻿ / ﻿51.50472° СГШ; 0.13750° ЗГД﻿ / 51.50472; -0.13750
„Прабола за раската и гредата". Доменико Фети, о. 1619 г.
**Раската и гредата** — парабола на Исус искажана во Беседата на гората во Евангелието според Матеј, глава 7, стих 1-15. Обраќањето е прилично кусо и почнува со предупредување на слушателите дека е опасно да се суди бидејќи тоа може да им биде вратено во иста мера. Беседата на рамницата има слично кажување во Лука 6,36-42.

Текст
-----

Новозаветниот текст гласи:

> 1 Не судете, за да не бидете судени.  
> 
> 2 Зашто, со каков суд судите, со таков ќе бидете судени; со каква мерка ме­рите, со таква и ќе ви се мери.  
> 
> 3 Зошто ја гледаш раската во окото на твојот брат, а гредата во своето око не ја чувствуваш?  
> 
> 4 Или, како ќе му кажеш на твојот брат: „чекај да ти ја извадам раската од окото", кога во твоето око има греда?  
> 
> 5 Лицемере, извади ја прво гредата од твоето око, па тогаш ќе видиш како да ја извадиш раската од окото на твојот брат!
> 
> — Матеј 7,1-15
> 

Оваа библиска парабола навлегла и во македонските народни поговорки. Некои од нив гласат: „*На друг сламката гледаш, а на тебе гредата не гледаш*" и „*Сламката во окото на брат му гледа, а гредата в своето не гледа*".

Толкување
---------

Поуката од ова Исусово кажување е да се избнегува лицемерието, самоодважноста и солењето памет. Поради моралниот недостаток, малото парченце во окото на другиот некому е повоочливо од дрвената греда во своето око искажано во преносна смисла. Примерот може да се смета за земен од столарскиот занает кој му бил добро познат на Исус.

Ваквите изреки им биле познати на Евреите, како и на многу други народи низ светот.

Поврзано
--------

* Матеј 7
* Христос и прељубницата
* Му рекло магарето на зајакот

Наводи
------

1. ↑  Македонски пословици - Конкорданс, портал „Пелистер"

Надворешни врски
----------------

* Парабола за раската и гредата на Ризницата ?
* Греда и раска! — напис на митрополитот Наум Струмички, портал „Покајание"

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Исусови параболи |
| --- |
|  |
| Канонски | 
* Бисерот
* Блудниот син
* Богатиот будала
* Богатиот човек и Лазар
* Верниот слуга
* Вистинската лоза
* Големата вечера
* Градба на камен или на песок
* Двајцата должници
* Двата сина
* Десетте девојки
* Добриот пастир
* Дрвото и плодовите
* Загубената драхма
* Загубената овца
* Каколот
* Квасецот
* Книжникот
* Милостивиот Самарјанин
* Мрежата
* Немилосрдниот слуга
* Немилосрдните лозари
* Неплодната смоква
* Неправедниот настојник
* Неправедниот судија
* Ново вино во стари мевови
* Овците и козите
* Посеаното семе
* Правење сметка
* Пријателот на полноќ
* Раската и гредата
* Работниците во лозјето
* Свадбата
* Светило под поклопец
* Сејачот
* Силниот човек
* Скриеното богатство
* Споредба со смоквата
* Талантите
* Фарисејот и цариникот
* Должноста на слугата
* Синаповото зрно

 |
|  |
| Неканонски / спорни | 
* Празниот ќуп
* Убиецот на моќникот

 |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85087508

 |

 |
**„Од пеколот до Тексас"** (англиски: *From Hell to Texas*) — американски филм од 1958 година, во режија на Хенри Хатавеј (Henry Hathaway), по сценариото на Роберт Бакнер (Robert Buckner) и Вендел Мајес (Wendell Mayes). Филмот е заснован врз романот „The Hell-Bent Kid" на Чарлс О. Лок (Charles O. Locke). Главните улоги ги толкуваат: Дон Мареј (Don Murray), Дајен Варси (Diane Varsi), Чил Вилис (Chill Willis), Денис Хопер (Dennis Hopper), Р. Г. Армстронг (R. G. Armstrong), Џеј Ц. Флипен (Jay C. Flippen), Марго (Margo), Џон Ларч (John Larch), Кен Скот (Ken Scott), Родолфо Акоста (Rodolfo Acosta) и Салвадор Багес (Salvador Baguez).

Содржина
--------

Младиот каубоец Тод Лохман (го игра Мареј) го пристигнува потерата, предводена од синовите на земјопоседникот Хантер Бојд (го игра Армстронг). Тие го бараат Тод зашто мислат дека тој е виновен за смртта на нивниот брат. Претходната вечер, тој го вовлекол Тод во тепачка во салунот, а потоа паднал на сопствениот нож. Гладни за одмазда, тие го следат Тод низ пустината, а во текот на потерата се судираат со Команчите. Неочекувано, на Тод му помага стариот фармер Ејмос Бредли (го игра Вилис)...

Наводи
------

1. ↑  HRT, Od pakla do Teksasa, američki film (12) (1958.) - ciklus klasičnog vesterna (пристапено на 25.9.2021)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
**Претставничкиот дом на Соединетите Американски Држави** (англиски: *US House of Representatives*) е еден од двата дома на Конгресот на САД. Другиот дом е Сенатот на САД. 

Секоја сојузна држава на САД во Претставничкиот дом е застапена со одреден број на претставници што е пропорционален на нејзината популација. Секоја сојузна држава мора да има барем еден претставник. 

Вкупниот број на претставници е 435 и тие имаат двогодишен мандат.

Најнаселената држава, Калифорнија, на изборите во 2007 имала 53 претставници, а истата година на 4 Јануари демократката Ненси Пелоси била избрана за прва жена претседател на овој дом. 

Бидејќи претставниците се избираат од помали и похомогени изборни окрузи отколку сенаторите, Претставничкиот дом се смета за многу повеќе партиски поделен. 

Со Претставничкиот дом раководи претседател или спикер кој се избира од страна на претставниците, традиционално тој доаѓа од мнозинската партија.

Институцијата има некои ексклузивни права, како на пример да иницира закони за даноци, да покренува интерпелации и да го избира Претседателот на САД, само во случај на нерешен резултат од непосредни претседателски избори. 

Претставничкиот дом на САД заседава во законодавниот објект на Капитол, во главниот град Вашингтон, што се наоѓа во Округот Колумбија.

Моментално, функцијата Претседател (Спикер) на Претставничкиот дом ја врши републиканецот Кевин Мекарти, кој беше избран на 7 Јануари 2023 година.

Поврзано
--------

* Список на членови на Претставничкиот дом на САД

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 5263149068371765730007
* LCCN: n79107874
* ISNI: 0000 0001 2309 4044
* GND: 35623-2
* SUDOC: 026377055
* BNF: cb118636489 (податоци)
* BIBSYS: 12047519
* MusicBrainz: fd840654-9320-4f0f-8739-78ca726cfeaa
* NLA: 36545505
* NKC: kn20010710002
* BNE: XX136439
* CiNii: DA00020380

 |

 |

1. ↑  „The House Explained | house.gov". *www.house.gov*. Посетено на 2023-03-30.
2. ↑  Kreitner, Richard (2016-01-04). „January 4, 2007: Nancy Pelosi Becomes the First Woman Elected Speaker of the House of Representatives" (англиски). ISSN 0027-8378. Посетено на 2023-04-04.
3. ↑  Axios (2023-01-07). „Kevin McCarthy elected House speaker after historic battle with GOP rebels". *Axios* (англиски). Посетено на 2023-03-30.
**Од љубов кон тебе** (шпански јазик: **Por Amor a Vos**) е аргентинска хумористична теленовела. Серијата во Аргентина со прикажување започна на 28 јануари 2008 во ударниот термин заменувајќи ја комедијата Фамилијата Фиеро. Во главните улоги се појавуваат Мигел Анхел Родригес и Кларибел Медина.

Синопсис
--------

Понекогаш животот со други луѓе може да биде сложен. Маргарита е силна и борбена жена која е предадена на работата и синот, со кој се многу блиски. Таа решава да го промени животот и да се пресели во нова зграда, да најде нов пат и нови хоризонти. Нејзин син е Леон. Во новиот живот на Маргарита и помага Бето. Тој е управител на зградата, во која се преселува Маргарита, не е строг и ладен човек, тој е сосема напротив. Таму Маргарита се запознава и со Маурисио, тој е исклучително нервозен заболекар. Двајцата мажи ќе се запознаат со Маргарита во еден ист ден и ќе си ги променат животите бидејќи се вљубуваат искрено во неа. Двајцата освен што ќе бидат заљубени во една иста жена, се и големи пријатели. Нервозниот заболекар Маурисио има ќерка Јасмин, која откако ќе се запознае со синот на Маргарита, Леон, ќе и се промени животот во спротивен правец. Меѓу двајцата се раѓа голема љубов. Но, тоа не е се во оваа приказна... Маргарита крие длабоко во срцето и душата една голема тајна. Леон не е син на Маргарита, туку на нејзината сестра Силвија. Маргарита дознава дека таткото на Леон може да биде како Бето така и Маурисио и дури администраторот на зградата Армандо. Во оваа теленовела се сплетуваат ужасот и комедијата, болката и радоста и страста и копнежот.

Улоги
-----

| Глумци | Ликови |
| --- | --- |
| Мигел Анхел Родригес | Бето Балдес |
| Кларибел Медина | Маргарита Карлони |
| Раул Таибо | Маурицио Сасоне |
| Николас Кабре | Леон Карлони |
| Соледад Фандињо | Јасмин Сасоне |
| Родолфо Рани | Армандо Молинари |
| Николас Скарпино | Иполито |
| Естебан Прол | Мартиниано Луна |

Надворешни врски
----------------

* Официјално мрежно место Архивирано на 8 јули 2008 г.